Subject: FW: Küsimused-ettepanekud tervishoiuasutuste kvaliteedistandardite osas
From: "Info - SOM" <[email-masked]>
To: "Info - SOM" <[email-masked]>
Date: Mon, 16 Feb 2026 09:23:42 +0200

From: Rosenstein Karin <[email-masked] 
<mailto:[email-masked]> >
Sent: Tuesday, February 10, 2026 1:46 PM
To: Ebe Sarapuu - SOM <[email-masked] <mailto:[email-masked]> >
Subject: RE: Küsimused-ettepanekud tervishoiuasutuste kvaliteedistandardite 
osas

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Uurin, kas minu allolev email jõudis Teieni?

Kuna õige pea kuulutatakse välja eriarstiabi riigihange, siis on väga 
oluline, et sealsed hanke ja kvaliteedinõuded looks eelise raviasutustele, 
mis on panustanud nii ajaliselt kui rahaliselt kvaliteedinõuete järgimisele 
ja tõstmisele.

Oleme saatnud viljatusravi osas vastavad ettepanekud Eesti Viljatusravi ja 
Embrüoloogia Seltsile.

Tagasisidet oodates

Karin Rosenstein

From: Rosenstein Karin
Sent: Thursday, January 15, 2026 9:49 PM
To: Ebe Sarapuu <[email-masked] <mailto:[email-masked]> >
Subject: Küsimused-ettepanekud tervishoiuasutuste kvaliteedistandardite osas

Tere

Leidsin Teie kontaktandmed seoses pöördumisega tervishoiuasutuste 
kvaliteediküsimuste teemal.

Mul on väga hea meel näha, et viimasel ajal pööratakse kvaliteedile üha enam 
tähelepanu ning selle olulisust tervishoiusüsteemis järjest selgemalt 
rõhutatakse. Minu varasem töökogemus aastatel 2008–2010 kahes Londoni 
viljatusravikliinikus oli väga õpetlik ning avas selgelt silmad toimiva 
kvaliteedisüsteemi olulisuse ja praktilise kasu osas.

Olen juurutanud meditsiinilabori ISO 15189 standardi kahes IVF-kliinikus 
ning see on saanud ka Eesti Akrediteerimiskeskuse tunnustuse. Usun 
veendunult, et läbimõeldud kvaliteedisüsteem – ja veelgi enam selle 
järjepidev igapäevane rakendamine – on meditsiiniasutuse toimimises ja 
patsiendiohutuses kriitilise tähtsusega.

Mõned mõtted ja küsimused, mida tahaksin jagada:

1.	Tervishoiuasutuste ja meditsiinilaborite rahvusvaheliselt tunnustatud ISO 
sertifikaatide (sh ISO 15189) taotlemine ja pidev hoidmine ei ole hetkel 
riiklikult tunnustatud ega rahaliselt toetatud. Samas on tegemist 
märkimisväärset ajalist ja rahalist ressurssi nõudva protsessiga, mis 
otseselt tõstab teenuse kvaliteeti ja patsiendiohutust. Kas on kaalutud 
võimalust selliste kvaliteedialgatuste riiklikuks tunnustamiseks või 
toetamiseks?
2.	Aktiivne meditsiinilabori ISO 15189 sertifikaat ei ole kahes viimases 
eriarstiabi riigihankes andnud ühtegi lisapunkti. Kas on lootust, et see 
muutub peagi algavas eriarstiabi riigihankes ning kvaliteedisertifikaate 
hakatakse hindamiskriteeriumites arvestama?
3.	Kas aktiivse ISO sertifikaadiga asutuste Tervisekassa arved võiksid 
tulevikus olla tasustatud kõrgema koefitsiendiga? Hetkel on olukord 
vastupidine – erakliinikud osalevad riigihankes lootuses suuremale 
raviteenuse mahule, pakkudes teenuseid madalama koefitsiendiga (nt 0,9) ning 
suure patsientide huvi tõttu osutatakse teenuseid lisaks ka ületööna 
koefitsiendiga 0,7. Selline praktika ei soosi kvaliteedipõhist 
teenuseosutamist.
4.	Kas Terviseameti juurde loodav kvaliteediosakond hakkab tegema koostööd 
Eesti Akrediteerimiskeskusega? Leian, et selline koostöö aitaks kaasa 
kvaliteedinõuete ühtlustamisele ning looks selgema ja sidusama 
kvaliteediraamistiku tervishoiuasutustele.

Loodan, et kvaliteedi ja akrediteerimise roll tervishoius leiab tulevikus 
senisest suuremat tunnustust ning ootame huviga Teie seisukohti.

Juhul kui on moodustatud või plaanis moodustada töörühm, kuhu kaasatakse ka 
erakliinikute esindajad, olen valmis seal oma kogemustega panustama.

Lugupidamisega,

Karin Rosenstein

Karin Rosenstein, PhD

CEO/ Tegevjuht

Next Fertility Nordic
 <mailto:[email-masked]> 
[email-masked]
M: +37253504856

 <http://www.next-fertilitynordic.com/>

Next Fertility Nordic
Veerenni 51, Tallinn 10138
Estonia
 <http://www.next-fertilitynordic.com/> www.next-fertilitynordic.com
 <http://www.next-clinics.com/> www.next-clinics.com

ISO 15189:2022 - accredited as medical laboratory in the field of in vitro 
fertilization laboratory procedures

KONFIDENTSIAALSUSTEATIS

See e-kiri ja kõik saadetud lisad on konfidentsiaalsed ja on mõeldud 
kasutamiseks ainult e-kirjas märgitud adressaadile. Kui te olete saanud 
käesoleva e-kirja ekslikult, siis palume sellest saatjat viivitamatult 
teavitada ning e-kiri ja selle manused püsivalt kustutada. E-kirja ja/või 
selle manuste avaldamine, kopeerimine, salvestamine, kolmandatele isikutele 
edastamine või muul viisil kasutamine on keelatud.

CONFIDENTIALITY NOTICE

This e-mail and any attachments are confidential and are intended for the 
sole use of the designated recipient. If you have received this e-mail by 
mistake, please notify the sender immediately and permanently delete the 
e-mail and any attachments thereto. It is strictly forbidden to disclose, 
copy, record, transfer or otherwise use this e-mail or any attachments 
thereto.

  <https://www.linkedin.com/company/11027770/admin/> 
<https://nextfertilitynordic.com/blogi/>

From: Katja Sepp - SOM <[email-masked] <mailto:[email-masked]> >
Sent: Friday, November 14, 2025 2:44 PM
To: Katja Sepp - SOM <[email-masked] <mailto:[email-masked]> >
Subject: [External email] Veebinar 13.11: salvestus

Tere

Täname, et tunnete huvi tervishoiuteenuste kvaliteedi vastu.

​​ <https://eegovg01.sharepoint.com/:v:/s/AVALIK_SOM/ERYsEDhkgEVNtowT-4J2VR8BC95PpPsFH47kBJ-ON5hgPA?e=VzXI5G> 
Sellel lingil​​ saate järele vaadata veebinari 
<https://sm.ee/uudised/kutsume-eesti-tervishoiu-kvaliteedi-osas-kaasa-motlema> 
, mida viisime samal teemal läbi koostöös Maailma Terviseorganisatsiooniga 
eile, 13. novembril 2025. Veebinaril kõlanud ettekannete esitlused leiate 
<https://eegovg01.sharepoint.com/:f:/s/AVALIK_SOM/ErWmnAj25GdHvNZBHe1G96EBHu_nVtGXzhyuDsOjq3j2pQ?e=WYJBTi> 
sellelt lingilt​​.

Küsimuste ja ettepanekutega tervishoiuteenuste kvaliteedi teemal palume 
pöörduda tervishoiukorralduse osakonna juhataja Ebe Sarapuu poole 
([email-masked] <mailto:[email-masked]> ).

Heade soovidega veebinari läbiviijate poolt

Katja Sepp

Kommunikatsiooninõunik

Sotsiaalministeerium

Tel 5307 4951